text: कांग्रेस तिल को ताड़ बनाकर विदेश मंत्री श्रीमती सुषमा स्वराज, राजस्थान की मुख्यमंत्री श्रीमती वसुंधरा राजे और मध्य प्रदेश के मुख्यमंत्री श्री शिवराज सिंह चौहान का इस्तीफा मांग रही है। श्रीमती स्वराज द्वारा अपना पक्ष साफ़-साफ़ रखने के बाद भी कांग्रेस इस मामले को छोड़ने को तैयार नहीं है, इससे साबित होता है कि कांग्रेस पूरी तरह से ''राजनैतिक दिवालिया पार्टी'' बन गई है। कांग्रेस की रणनीति ने स्पष्ट कर दिया है कि वह चर्चा नहीं सिर्फ चकल्लस और चिक-चिक चाहती है।श्रीमती सोनिया गांधी, श्री राहुल गांधी के हालिया बयान संसदीय मर्यादा और राजनैतिक शालीनता को तार-तार करने वाले रहे हैं।